**PROCESVERBAL Nr. 2**

**MBLEDHJA E KËSHILLIT BASHKIAK KUKËS DATË 28.02.2022**

I mbajtur sot me datë 28.02.2022, ora 10:00, në sallën e mbledhjeve të Këshillit Bashkiak.

U zhvillua mbledhja e radhës, bazuar në ligjin Nr. 139/2015 “Për vetëqeverisjen vendore” i ndryshuar, nenet 53, 56, si dhe Vendimin e Këshillit Bashkiak kukës Nr. 22, datë 25.03.2020 “ Për miratimin e Rregullores për organizimin dhe funksionimin e Këshillit Bashkiak”. Në mbledhje morëm pjesë anëtarët e këshillit : Anila Biba, Sami Mata, Destan Spahiu, Burim Bilali, Bujar Syla, Republika Tusha, Arbron Vata, Elmira Brahaj, Tigri Brahaj, Abdulla Domi, Onerda Sopaj, Nebi Ramallari, Rustem Ahmetaj, Aurora Guska, Astrit Dobrushi, Bledar Lleshaj, Valion Muja, Shpresim Dida, Ermira Brahaj.

Lexohet rendi i ditës me këto pika:

1. P-V “Për dhënien e ndihmës ekonomike nga fondi 6% për muajin janar 2022.
2. P-V “ Për miratim fondi për dhënie pagese pleqërie për rastin e daljes në pension”
3. P-V “Për miratimin e raportit të konsoliduar të monitorimit të buxhetitctë Bashkisë Kukës, për periudhën Janar-Dhjetor 2021”
4. P-V “Për miratimin e marrëveshjes së bashkëpunimit në zbatim të projektit “Parku i aventurës në Shishtavec”, në kuadër të programit për zhvillim rajonal në Shqipëri.
5. P-V “ Për miratimin e planit të veprimit për migarcionin dhe diasporën 2022-2025”
6. P-V “ Për miratimin e kategorive dhe nivelit të gjobave për shkeljet në fushën administrative”.
7. P-V” Për miratimin e planit për parandalimin dhe shuarjen e zjarreve në fondin pyjor e kullosor në Bashkinë Kukës për vitin 2022”
8. P-V “ Për dhënien në përdorim me kontratë qiraje të fondit pyjor/kullosorvpër shesh depozitimi të përkohshëm të materialeve të ndryshme, të pasurisë prej 1 Ha, ndodhur në ekonominë pyjore Surroj, Subjektit Afrimi- K.

Hidhet në votim rendi I ditës. Miratohet.

Kërkohet shtesë në rend dite për miratimin e venddepozitimeve të përkohshme të mbetjeve urbane dhe inerte në njësitë administrative të Bashkisë Kukës”

Miratohet me shumicë votash shtesa në rend dite.

Shqyrtohet pika 1. P-V “Për dhënien e ndihmës ekonomike nga fondi 6% për muajin janar 2022”, G. Hallaçi, dr. i shërbimit social, i propozojmë këshillit bashkiak të miratojë shpërndarjen e fondit 6%. Kanë përfituar 2-fishin e shumës 740 familje në total, nga të cilat 18 nga përfituesit e fondit 6%. Fondi i shtuar është rreth 10 milion lekë. Nuk ka pyetje. Hidhet në votim. Miratohet.

Shqyrtohet pika 2. Nuk ka pyetje dhe diskutime për këtë pikë. Miratohet.

Shqyrtohet pika 3. Zyber Jata sqaron projektvendimin dhe relacionin. Hidhet në votim. Miratohet.

Shqyrtohet pika 4. Gladiola Ismaili:- Ne kemi fituar projektin. Projekti ka vlerë afërsisht 15 milion lekë. Bashkia financon vlerën e TVSH-së, afërsisht 3 milion lekë. Nuk ka diskutime. Hidhet në votim. Miratohet.

Shqyrtohet pika 5. B. Syla:- Te ligjshmëria e këtij projektvendimi keni cituar ligjin për territorin. A ka lidhje me të? G. Ismaili:- Është kjo rregullore që përcakton planet vendore. Nuk ka diskutime të tjera. Hidhet në votim. Miratohet.

Shqyrtohet pika 6. Dr. e zyrës juridike Feruzjola Spahia: Mund t’ju jap informacion lidhur me këtë projektvendim. Është shtuar numri I kundërvajtjeve. T. Braha: Lëvizja me kafshë në rrugë automobilistike.?? Duhet që të bëhen saktësime psh në rrugë rurale, qytet, etj.

S. Mata: Besoj se është e arsyeshme që të ngrihet një komision për apelimin e gjobave të kundërvajtjeve. Hidhet në votim. Miratohet me shumicë votash.

Shqyrtohet pika 7. Nuk ka diskutime për këtqë projektvendim. Hidhet në votim. Miratohet.

Shqyrtohet pika 8. Tigri Braha: Ky projektvendim ka kaluar në mbledhjen e komisionit. . Sip. që do të jepet në përdorim është 1 Ha. Afati është 5 vite. Nuk ka pyetje. Hidhet në votim. Miratohet. ( A. Dobrushi nuk merr pjesë në votim pasi ka plotësuar deklaratën e konfliktit të interesit).

Shqyrtohet pika që u shtua në rend dite “Për miratimin e venddepozitimeve të përkohshme të mbetjeve urbane dhe inerte në njësitë administrative të Bashkisë Kukës”.

H. Aliaj, drejtor I shërbimeve sqaron projektvendimin dhe relacionin. Bëhet fjalë për caktimin e vendepozitimeve të përkohshme. V. Muja:- Cila është pika për njësinë administrative Shtiqën? Propozimet kanë ardhur nga vetë njësitë administrative?

T.Braha:- A cënon interesa të qytetarëve? P.sh, burime ujore?? A janë marrë mendimet e kryetarëve të fshatrave? Largohet Sh. Dida nga mbledhja. Bie kuorumi. Nuk kalohet projektvendimi për përcaktimin e vendepozitimeve të mbetjeve.

Mbyllet mbledhja.

**Kukës, datë 28.02.2022**